‘Any de la Misericòrdia’

Doly Flores

**10. Acollir el pelegrí**

Des de la Delegació de Migracions i concretament des de la parròquia Mare de Déu del Carme, aprofitant que estem celebrant l‘Any de la Misericòrdia, els volem parlar de la tasca que duem a terme amb el col·lectiu dels migrants, com a acció de l'obra de misericòrdia 'Acollir el pelegrí'.

Aquesta acollida que oferim des de la parròquia, va adreçada a persones que arriben de diferents països, buscant una ajuda moral o una feina. Llavors mirem que és el que els podem oferir.

 Quan venen a la parròquia a la recerca de suport i ajuda, explicant-nos les seves necessitats, intentem buscar sempre, la manera més adequada d’oferir-los una oportunitat perquè puguin tirar endavant.

Moltes vegades necessiten algú que els escolti, perquè se senten desprotegits, tant de la societat com dels mitjans que posa el govern.

El que pretenem des de la nostra parròquia, és ajudar a aquestes persones, a què se sentin estimades, acollides i respectades. I al mateix temps aprofitar els seus coneixements perquè puguin valer-se per si mateixes.

 Per això estem nosaltres aquí, treballant braç a braç des de la Delegació de Migracions, juntament amb la parròquia Mare de Déu del Carme, que és la responsable encarregada d'acollir al migrant-pelegrí i ajudar-lo en tot el que estigui al nostre abast.